钦定古今图书集成/历象汇编/庶征典/第089卷 > 后汉
## 钦定古今图书集成/历象汇编/庶征典/第089卷 > 后汉

### 高祖乾祐元年旱

按《五代史？汉高祖本纪》不载　按《册府元龟》，“乾祐元
年四月庚辰朔，以自春不雨，敕青州收瘗用兵讨杨
光远时骸骨。”丁亥，以旱，幸道宫佛寺祷雨，赐僧道帛
有差，未时还宫。五月丙辰，以久旱，幸道宫佛寺祷雨。
是日大澍。戊午，敕以旱分命群官于诸寺观神祠祈
雨。七月乙卯，以久旱，帝幸道宫佛寺祷雨，仍分命群
官祈诸神祠，赐僧道帛有差。日晚还宫。元云四布，猛
风北至，俄而澍雨尺馀，人情熙熙。